बिहार विधान परिषदक पूर्व सभापति आ वरीय अधिवक्ता ताराकांत झा राज्य सरकार से मैथिली भाषाक पढ़ाई कक्षा एक सऽ शुरु करबाक मांग कयलैथ हँ,संगे ओ सरकारी स्कूल सभ मेँ मैथिलीभाषी शिक्षकक बहाली करबाक मांग कयलैथ हँ। एकरा लेल ओ मिथिलावासी सऽ सरकार पर दबाब बनाबय के अपील कयलथ हँ। श्री झा कहलैथ जे सरकार यदि ऐना करत तऽ पटना उच्च न्यायालय के फैसलाक अवमानना सऽ बचि जाओत। ओ कहलैथ जे बिहार सरकार संविधान के आबय से बहुत पहिने मैथिली के मिथिला क्षेत्र मेँ मातृभाषा के रुप मेँ स्वीकार कैल गेल छल। बिहार सरकार के चाही जे ओ जल्द से जल्द मातृभाषा मेँ मैथिलीक माध्यमेँ मिथिला मेँ शिक्षाक व्यवस्था करय। श्री झा बतौलैथ जे 26 जून 1950 के तत्कालीन बिहार सरकार एकटा अधिसूचना जारी कयने छल जकरा मुताबिक मैथिली भाषा के सरकारी विद्याल मेँ मातृभाषाक रुप मेँ मंजूरी देल गेल छल,एकरा बाद सरकार 1973 आ फेर 1986 मेँ मैथिलीक माध्यमेँ मातृभाषा पढ़ाबय लेल सभटा विद्यालय आ पदाधिकारी के सूचना दयने छल।
 भागलपुरमें जल्दीए कैंसर अस्पतालक स्थापना होएत। मिथिलाक मरीज सभके कैंसरक इलाज लेल बाहर जाएक जरूरत नञिं परत। इ सभटा गप्प रविदिनके एकटा संवाददाता सम्मेलनमें महावीर कैंसर संस्थान, पटनाक निदेशक पद्मश्री डॉ. जितेन्द्र कुमार सिंह कहलाह। ओ कहलाह की क्षत्रिए युवा मंच केर अनुरोध पर जिलामें दुर्गापूजाके बाद कैंसर रोगीसभ लेल मुफ्त चिकित्सा शिविरक आयोजन कएल जाएत। रोगीसभके खएराती दवाई सेहो देल जाएत। शिविरमें देश-विदेशक प्रसिद्ध चिकित्सक सेहो शामिल होताह। निदेशक बढैत कैंस रोग पर प्रकाश दैत कहलाह की यदि युवतीसभके टीका देल जाए तऽ हुनला म्याँ बनलाक बाद कैंसरक खतरा नञिं रहत। प्रेस वार्तामें मंच केर संयोजक डॉ. राजीव कुमार सिंह, संरक्षक राज किशोर सिंह, पार्षद रंजन सिंह, सचिव हर्ष कुमार सिंह, विश्वजीत, उत्तम, मनोरंजन, प्रशांत, विनोद, चितरंजन, कृपांशु, संजय आ शंकर सहित आन लोकनि शामिल छलाह।
 एक करोड़ टकासँ कम लागत केर उद्योगक स्थापना लेल पहल शुरू भऽ गेल अछि। पहिल चरणमें सुलिंदाबादमें मक्का आधारित आ दिवारीमें राईस मिल केर स्थापना कएल जाएत। इ निर्णय शनिदिनके जिलापदाधिकारी मिसबाह बारीक अध्यक्षतामें आयोजित विंडो क्लीयरेंस कमेटीक बैठकमें लेल गेल। बैठकमें उपस्थित जिला उद्योग केन्द्रक महाप्रबंधक आरके ठाकुर कहलाह की किसान द्वारा उत्पादित मक्काक उपयोग आब प्रमंडल क्षेत्रमें ही संभव भऽ सकत। पहिलबेर कोसी वेवरेज एवं फूड प्राइवेट लिमिटेड द्वारा मक्का उद्योग स्थापित करएक कार्रवाई कएल जा रहल अछि। स्थापित होबएबला उद्योगमें मक्का उत्पादन सँ लेकऽ खरीद तक केर व्यवस्था रहत। आ एहिं उद्योग सँ मुर्गीचारा आ पशुआहार संपूर्ण देशमें निर्यात कएल जाएत। ओ जनओलाह की दिवारीमें राईस मिल लगाबएक सेहो प्रस्ताव अछि जेहिंपर कमेटी द्वारा स्वीकृति दऽ देल गेल अछि।
 झारखंडमें मैथिलीकें दोसर राजभाषाक दर्जा देयाबएलेल 'अंतरराष्ट्रीए मैथिली परिषद' अनूठ आंदोलनक तैयारी कए रहल अछि। परिषदक लोगसभ आंदोलनक पहिल चरणमें राज्यक सभटा विधायक, मंत्री आ सांसद के अलाबा सभटा राजनीतिक दलक अध्यक्ष लोकनिकें मैथिली जकाँ भाषाक उपेक्षा सहन केर पुरुषार्थ लेल धन्यवाद देइत गुलाबक फूल आ ज्ञापन थमओताह। एहिं आंदोलनक शुरुआत सोमदिनकें ईचागढ़क विधायक अरविंदसिंह सँ कएल जाएत। सबेरे आठिं बजे परिषदक लोगसभ हुनक आवास पर जाकए हुनका गुलाबक फूल आ ज्ञापन थमओताह। इ सभटा जानकारी रविदिनकें मीडिया सेंटरमें आयोजित पत्रकार वार्तामें परिषदक पदाधिकारी लोकनिं देलाह। ओ बुझओलाह की ज्ञापन थमाकए इ कामना कएल जाएत की जनप्रतिनिधी लोकनिक पुरुषार्थ जगए आ 50लाख मैथिली भाषीसभक भावनाक सम्मान करैत हुनकामें साहस आबए आ उ सभ सदन केर भीतर मैथिलीकें द्वितीय राजभाषाक दर्जा देयाबएलेल आवाज बुलंद कए सकताज। इ आंदोलन विधानसभाक मानसून सत्र 30 अगस्त सँ पहिनही पूरा कएलेल जाओत। परिषदक प्रदेश, जिला शाखा केर पदाधिकारी आ कार्यकर्ता एहिं आंदोलनके सफल बनओताह। पत्रकार वार्ताके अध्यक्ष लक्ष्मण झा, महासचिव प्रमोद झा, कोषाध्यक्ष अमलेश झा, राष्ट्रीय कार्यसमिति सदस्य अशोक अविचल, कोल्हान संगठन मंत्री डॉ. रवीन्द्र चौधरी आर संबोधित कएलाह।
 मैथिलीक रचनाकार डा॰ मुरलीधर झा के हुनकर बालकथा संग्रह 'पिलपिलहा गाछ' के साहित्य अकादेमी 2012 केर बाल साहित्य सम्मान देल जाओत। जूरी के तीनू टा सदस्य मोहन भारद्वाज,भाग्य नारायण झा आ महेँद्र नारायण कर्ण हिनक चयन केलैथ हँ। साहित्य अकादमीक मैथिलीक प्रतिनिधि विद्यानाथ झा विदित केर संयोजन मेँ जूरीक बैसार भेल छल हँ। डा॰ झा एमएलएसएम कालेज मेँ मैथिली विभागक सह प्रोफेसर छैथ। डा॰ झाक चयन पर मिथिलाक साहित्यकार मेँ बहुत प्रसन्नता देखल जा रहल अछि। डा॰ झा के पुरस्कारक रुप मेँ प्रतीक चिन्ह आ पचास हजार रुपया बतौर सम्मान भेटत।
 गोड्डाः अलग मिथिलाराज्यक मांग लऽकऽ बृहस्पतदिनकें अन्तरराष्ट्रीए मैथिली परिषदक तत्वावधानमें विद्यापति भवन परिसरमें स्वतंत्रता सेनानी महेश्वर झाक अध्यक्षतामें संताल परगना स्तरीय सम्मेलनक आयोजन कएल गेल। जतएकी परिषदक अंतर्राष्ट्रीय अध्यक्ष डॉ. धनाकर ठाकुर, प्रांतीय अध्यक्ष ओम प्रकाश मिश्र, वैद्यनाथ समितिक कोषाध्यक्ष अरुण कुमार झा आ उत्तरी छोटानगपुरक संगठन मंत्री प्रवीण कुमार झा आर मुख रूप सँ भाग लेलाह। मौका पर अंतर्राष्ट्रीए अध्यक्ष डॉ. ठाकुर कहलाह की झारखंड आ बिहारमें सभसँ बेसी मैथिली भाषा-भाषी केर संख्या अछि। ओकरा बादों झारखंड सरकार मैथिली साथें सौतेला व्यवहार कए रहल अछि। मैथिलीके दोसर राजभाषाक दर्जा एखन धरि नञिं देल गेल अछि। साथे-साथ पहिनएं जेहिं कालेजमें मैथिलीक पढ़ाई होइत छल, वहओ बन्न कए देल गेल अछि। जेहिं प्रदेशमें सभसँ बेसी लोकनि द्वारा बोलए जाएबला मैथिलीभाषके सम्मान दियाबएलेल क्षेत्रक लोगसभके जागरूक होबएक आवश्यकता अछि। एकरा अलाबा जागरूकतालेल हस्ताक्षर अभियान चलेनाए, पारिवारिक सर्वे करेनाए, मतदाता जागरूकता अभियान चलेनाए जेकी मैथिली भाषाक तिरस्कार करएबला जन प्रतिनिधी सभकें चिह्नित करनाए, एस॰पी॰टी॰ एक्टमें संशोधन करनाए आर बिषयसभ पर विस्तृत चर्चा कएल गेल। एहिं अवसर पर अनिल कुमार झा, पं. काशीनाथ मिश्र, नरेन्द्र कुमार झा, विधुकर झा, विनय कुमार ठाकुर, सर्वजीत झा, नन्दन ठाकुर,सुनील कुमार झा, शिशिर कुमार झा, सुभाष चन्द्र चौधरी, उदयकांत शुक्ला, शिवशंकर झा, पवन कुमार झा, प्रवीण कुमार झा, परमानन्द चौधरी, जवाहरलाल झा आर उपस्थि छलाह।
 पृथक मिथिला राज्यक मांग लऽ कऽ 'अखिल भारतीय मिथिला राज्य संघर्ष समिति' बुधदिनकें संसद समक्ष प्रदर्शन कएलक। एहिं अवसर पर समितिक राष्ट्रीय अध्यक्ष बैधनाथ चौधरी कहलाह की मिथिला के सामाजिक आर्थिक सांस्कृतिक शैक्षिक विकास लेल अलग राज्य बनाबएक आवश्यक्ता अछि। ओ सभटा मिथलावासी सं भेदभाव बिसरि एकजुट भऽ कऽ मिथिला राज्य लेल संघर्ष करएक आवाहन कएलाह। एहिं अवसर पर प्रमुख रूप सँ अवधेश कुमार, लाल जी, रमेश जी, राजू गुप्ता, उमाशंकर गुप्ता, किेशोर चौधरी आर उपस्थित छलाह।
 बिहार सरकार दरभंगा-समस्तीपुर के एकटा और सड़कक स्वीकृति दऽ देलक हँ। इ सड़क राज्य उच्च पथ-88 के नाम सऽ जानल जाओत,इ सड़क वरुणा पुल(सरायरंजन) सऽ रसियारी(घनश्यामपुर) धरि दू लेनक सड़क बनत। अय सड़कक बनला सऽ सबसे बेसी फायदा दलसिंहसराय के होयत जतय वाहन केर भारी दबाब कम होयत। अय सड़कक बनला सऽ एक दिस आवागमन सुलभ भऽ जाओत आ दोसर दिस लोक सभक आर्थिक विकासक मार्ग के इ सड़क प्रशस्त करत। पछिला पांच दशक सऽ सड़कक मामला मेँ पिछड़ल अहि क्षेत्रक किस्मत खुलि जाओत। अहि स्टेट हाइवे केर लंबाई 120. 90 किलोमीटरक होयत। इ सड़क समस्तीपुरक 58 आ दरभंगाक 43 टा गाम होयत जाओत। सड़क निर्माण आ भूमि अधिग्रहण पर लगभग 8 अरब 35 करोड़ रुपया खर्चाक संभावना अय। बिहार स्टेट रोड डेवलपमेँट कारपोरेशन लिमिटेड अय सड़कक लेल अपन मंजूरी दऽ देलक हँ। अक्टूबर माह सऽ शुरु होयत सड़कक काज ताहि लेल टेँडर निकाओल जा रहल अछि।
 मधेपुर प्रखण्डक गढ़गांव पंचायत मेँ कोसीक कछेर मेँ बसल लोक सभ अखन जलस्तर मेँ कमीक बाद तेजी सऽ भऽ रहल कटावक कारण दहशत मेँ छैथ। बीतल दू सप्ताह मेँ 133 टा घर के कोसी नदी लील लेतैथ हँ। अखनो दर्जनोँ घर मेँ कटाव जारी अय। कटाव तेज होयबाक कारणे लोकसभ अपन घर-आंगन छोड़ि सुरक्षित जगह पलायन कऽ रहल छैथ। मधेपुरक अंचलाधिकारी रविशंकर पांडेय उच्चाधिकारी सभ के हालात सऽ अवगत करौलैथ हँ एकरा बावजूद अखन धरि जिला प्रशासन द्वारा कोनो टा डेग नहिँ उठाओल गेल हँ। गढ़गाव पंचायत मुखिया सेहो जिला प्रशासन सऽ प्रशासनिक पहल करय लेल कहलैथ हँ। एम्हर सीओ जिला आपदा प्रबंधन पदाधिकारी आ एसडीओ झंझारपुर से मददि मंगलैथ हँ मुदा अखन धरि प्रशासन कोनो टा डेग नहिँ उठौलक हँ।
 Powered by Blogger. 